এম এ লিংকন,মেহেরপুরঃ জাতির জনক বঙ্গবন্ধু শেখ মুজিবুর রহমান ছিলেন একজন উদার মনের মানুষ। তিনি সব সময় মানুষের কল্যান কিসে হবে সেটাই ভাবতেন। জাতির জনক বাংলার কোন মানুষের কষ্ট দেখতে পারতেন না। মানুষের ভাগ্য উন্নয়নে তিনি সব সময় কাজ করে গেছেন। তিনি যতদিন বেঁচে ছিলেন আমাদের দেশের মানুষের কল্যাণে কাজ করে গেছেন। দেশের উন্নয়নে কাজ করে গেছেন। প্রধানমন্ত্রী শেখ হাসিনা কর্তৃক শীতার্ত দুস্থ মানুষদের শুকনো খাবার বিতরন কালে এমন কথা বলেন মেহেরপুর-২ গাংনী আসনের সংসদ সদস্য বীর মুক্তিযোদ্ধা ও জেলা আওয়ামী লীগের সাবেক সভাপতি মকবুল হোসেন। মঙ্গলবার সকাল থেকে মেহেরপুরের গাংনী উপজেলার বিভিন্ন ইউনিয়নের শীতার্ত দুস্থ মানুষদের মাঝে এমপি মকবুল হোসন প্রধানমন্ত্রী শেখ হাসিনা কর্তৃক প্রদত্ত শুকনো খাবার বিতরণ করেন। শুকনা খাবার বিতরণ কালে তিনি আরো বলেন,জাতির জনক বঙ্গবন্ধু শেখ মুজিবুর রহমানের সুযোগ্য কন্যা বাংলাদেশের সফল প্রধান মন্ত্রী জননেত্রী শেখ হাসিনাও বাংলাদেশের মানুষের উন্নয়নের কথা ভাবেন। আমাদের দেশের উন্নয়নে তিনি নিরলস পরিশ্রম করে যাচ্ছেন। এমপি মকবুল হোসেন বলেন, আগে বাংলাদেশের চিত্র ছিলো অনেক খারাপ। আগে আমাদের দেশকে কেউ ভালো চোখে দেখতো না। বর্তমানে জননেত্রী শেখ হাসিনা আমাদের দেশকে উন্নয়নের এমন এক পর্যায়ে নিয়ে গেছে যে অন্যান্য দেশ এখন আমাদের দেশকে সম্মানের চোখে দেখে। এখন আর আমাদের দেশকে তলাবিহিনঝুড়ি বলতে পারেনা। এ সবই সম্ভব হয়েছে আমাদের জননেত্রী শেখ হাসিনার কারণে। এমপি মকবুল হোসেন আরো বলেন, জননেত্রী শেখ হাসিনার আমলে কোন মানুষ না খেয়ে থাকেনাম কোন মানুষ গৃহ হীন হয়ে থাকবেনা। জননেত্রী শেখ হাসিনা যত দিন ক্ষমতায় থাকবেন আমাদের দেশের উন্নয়নের ধারাবাহিকতা চলমান থাকবে। তাই আগামী জাতীয় সংসদ নির্বাচনে আবারো জননেত্রী শেখ হাসিনাকে নির্বাচিত করে তাঁকে প্রধানমন্ত্রী করতে হবে। তাহলে আমাদের দেশ ও মানুষের আরো উন্নয়ন হবে। শুকনো খাবার বিতরণ অনুষ্ঠানে বিশেষ অতিথির বক্তব্য রাখেন, উপজেলা নির্বাহি কর্মকর্তা বিষ্ণুপদ পাল, প্রকল্প বাস্তবায়ন কর্মকর্তা দিলিপ কুমার সেন। অন্যান্যদের মধ্যে বক্তব্য রাখেন কাথুলি ইউনিয়নের চেয়ারম্যান মিজানুর রহমান রানা, পৌর যুবলীগের সাধারণ সম্পাদক রাহিবুল ইসলাম, এমপি’র একান্ত সহকারি জেলা ছাত্রলীগের সাবেক সহ-সভাপতি সাহিদুজ্জামান শিপু, পৌর যুবলীগের প্রচার সম্পাদক জুবায়েল হোসেন উজ্জল প্রমুখ। এ সময় এলাকার সকল স্তরের নেতা কর্মী ও গণ্যমান্য ব্যাক্তিবর্গ উপস্থিৎ ছিলেন। এমপি মকবুল হোসেন কাথুলি ইউনিয়ন ছাড়াও একই দিনে ধানখোলা, সাহারবাটি ও কাজিপুর ইউনিয়নেও দুস্থদের মাঝে প্রধানমন্ত্রী কর্তৃক প্রদত্ত শুকনা খাবার বিতরণ করা হয়।